*Comunicat de presă*

*20 ianuarie 2025*

**ICR a lansat apelul la candidaturi pentru bursele „Traducători Profesioniști“ 2025**

Institutul Cultural Român lansează un apel la candidaturi pentru a oferi în anul 2025 cinci burse pentru Traducători Profesioniști. Invităm traducătorii interesați să trimită dosarele de candidatură până pe data de 17 februarie 2025, ora 16:00, ora României, la adresa de e-mail bursatraducatori@icr.ro.

Programul îşi propune o colaborare cât mai strânsă cu traducătorii (naționalitate străină) profesionişti, specializaţi în traducerea autorilor români\* în limbi străine. Candidaţilor selecţionaţi li se oferă posibilitatea de a traduce în România şi de a interacționa în mod direct cu scriitorii, editorii și traducătorii români. Selecţia dosarelor este făcută de o comisie independentă de specialişti (profesori universitari de limbi străine), pe baza dosarelor de candidatură primite.

\**autori cetățeni români sau originari din România sau autori având ca limbă maternă limba română.*

Bursele se adresează cetățenilor străini.

**Numărul de burse acordate anual**: 5 (cinci);

**Durata bursei**: una sau două luni, în funcție de perioada solicitată de bursier;

**Domeniile pentru care se organizează evaluarea şi selecţia:**

* traduceri;

**Data limită pentru depunerea dosarelor: 17 februarie 2025, ora 16.00, ora României.**

**Sumele acordate:** 1.500 euro/1 lună sau 3.000 euro/2 luni,în funcție de perioada solicitată de bursier;

**Documente necesare pentru înscriere (dosarul de solicitare a bursei):**

1. formularul de înscriere;
2. CV, care să conţină, după caz: participări la colocvii, seminarii, conferinţe, congrese, comunicări; lucrări publicate, proiecte realizate sau în curs de realizare; alte date considerate utile de către solicitant;
3. copie dupa actul de identitate/paşaport;
4. copii ale diplomelor de studii;
5. scrisoare de intenţie/proiect de lucru;
6. copie după un contract valabil la momentul depunerii dosarului de candidatură, încheiat cu o editură străină pentru publicarea operei traduse (proiectul de candidatură) din literatura română;
7. declarație pe propria răspundere din care să rezulte că toate documentele trimise sunt conforme cu originalul.

Adresa la care se trimit documentele: bursatraducatori@icr.ro

**CALENDAR**

Publicarea anunțului – 20 ianuarie 2025;

Data limită pentru depunerea dosarelor – **17 februarie 2025, ora 16:00, ora României;**

Afișarea rezultatelor – 03 martie 2025;

Depunerea contestațiilor – 04 – 05 martie 2025, ora 16:00, ora României;

Soluționarea contestațiilor și afișarea rezultatelor – 13 martie 2025;

Afișarea rezultatelor finale – 13 martie 2025;

Semnarea contractelor: 14 – 28 martie 2025.

Regulamentul și formularul de înscriere sunt disponibile pe site: [www.icr.ro/categorii/burse](http://www.icr.ro/categorii/burse)

**Contact:** **bursatraducatori@icr.ro**